b'\n_START_ARTICLE_\nRepati orel\n_START_SECTION_\nOpis\n_START_PARAGRAPH_\nRazpon kril pri tej vrsti orlov ja okoli 227\xc2\xa0cm, skupna dol\xc5\xbeina odrasle \xc5\xbeivali pa je okoli 106\xc2\xa0cm. Ima zna\xc4\x8dilen klinasto oblikovan rep, po katerem ga zlahka prepoznamo._NEWLINE_Repati orel je dober jadralec, ki ve\xc4\x8dino svojega plena ujame na tleh z napadom iz zraka, le redko pa svoj plen ujame v letu. Od prihoda Evropejcev na avstralsko celino in \xc5\xa1irjenju kuncev po celotni Avstraliji predstavljajo ravno kunci najpogostej\xc5\xa1i plen repatega orla. Poleg tega se hrani tudi z drugimi vrstami neavtohtonih \xc5\xbeivali, kot so navadna lisica in razne podivjane ma\xc4\x8dke, pa tudi z avtohtonimi avstralskimi vrstami, kot so valabiji, manj\xc5\xa1i kenguruji, koale in bandicooti. Ponekod so plen repatega orla tudi ptice. Tako lovi kakaduje, race, vrane, ibisi, redkeje pa celo emuje. Repati orel redko pleni plazilce, vendar pa la\xc4\x8dna ptica lahko upleni tudi ku\xc5\xa1\xc4\x8darja in celo strupene ka\xc4\x8de.'